Buxoro va Surxondaryoda 26-may kuni havo harorati +39 darajagacha ko‘tariladi

O‘zbekistonda 26-may, payshanba kuni havo o‘zgarib turadi, yog‘ingarchilik kutilmaydi. Bu haqda “O‘zgidromet” markazi xabar bermoqda.

Xabar berishlaricha, payshanbaga o‘tar kechasi O‘zbekistonning tog‘li hududlarida havo harorati +10...+15 daraja, Toshkent shahrida +16...+18 daraja, Toshkent, Samarqand, Jizzax, Sirdaryo viloyatlari va Farg‘ona vodiysida +20 darajagacha, qolgan hududlarda +22...+25 darajagacha iliq bo‘lishi kutilmoqda.
26-may kuni kunduzi O‘zbekistonning tog‘li hududlarida havo harorati +20...+25 daraja, Farg‘ona vodiysi viloyatlari va Toshkent shahrida +34 darajagacha, Toshkent, Samarqand, Jizzax va Sirdaryo viloyatlarida +35 darajagacha, Qoraqalpog‘iston Respublikasi va Xorazm viloyatida +38 darajagacha, Buxoro, Navoiy, Qashqadaryo va Surxondaryo viloyatlarida +39 darajagacha iliq bo‘ladi.